Maksim Dyldin

Maksim Sergejevitsj Dyldin (russisk:Максим Сергеевич Дылдин, født 19. mai 1987 i Perm) er en russisk sprinter. Han spesialiserer seg på 400 meter.  

 Karriere 
I 2006 fikk han bronse på 400 meter i det russiske juniormesterskapet, og året etter ble han russisk mester på samme distanse, i seniorklassen. 

Hans første internasjonale medalje kom i 2008, da han fikk bronse i European Athletics Indoor Cup i Moskva. Her løp han på 46,60, og ble slått av Johan Wissman og Claudio Licciardello.European Athletics Indoor Cup Moscow, Russia 16 February 2008, Results En knapp måned senere, i mars, deltok han i VM i friidrett innendørs 2008 i Valencia, og endte her på femteplass. I august deltok han i Sommer-OL 2008 i Beijing. Her nådde han ikke finalen, men ble slått ut i sitt kvalifiseringsheat. Opprinnelig vant han bronse på 4 x 400 m stafetten i de samme lekene sammen med Vladislav Frolov, Anton Kokorin og Denis Aleksejev, men Denis Aleksejev ble tatt for doping i forbindelse med retesting av urinprøver og stafettdeltakerne mistet medaljene.IOC SANCTIONS FOUR ATHLETES FOR FAILING ANTI-DOPING TESTS AT BEIJING 2008 AND LONDON 2012 IOC. Besøkt 15. september 2016

Under VM i friidrett 2009 greide han ikke å kvalifisere seg til semifinalen, med tiden 45,91. 

I 2010 ble det en ny internasjonal medalje på Dyldin, da han deltok i EM i friidrett i Barcelona. Individuelt greide han å kvalifisere seg til semifinalen, men kom ikke til finalen. På 4 x 400 meter stafett greide imidlertid Russland gull, foran Storbritannia.

 Referanser 

 Eksterne lenker 


Kategori:Russiske sprintere
Kategori:Europamestere i friidrett for Russland
Kategori:Deltakere for Russland under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Russland under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Russland under EM i friidrett 2010
Kategori:Deltakere for Russland under EM i friidrett 2014
Kategori:Fødsler i 1987
Kategori:Deltakere for Russland under VM i friidrett innendørs 2008
Kategori:Personer fra Perm